62022CO0690_INF
Sklep Sodišča (sedmi senat) z dne 24. maja 2023 –Shortcut
(zadeva C-690/22)
„Predhodno odločanje – Člen 99 Poslovnika Sodišča – Skupni sistem davka na dodano vrednost (DDV) – Direktiva 2006/112/ES – Člen 178(a) – Pravica do odbitka – Načini uresničevanja – Člen 226, točka 6 – Navedbe, ki jih mora račun obvezno vsebovati – Obseg in narava opravljenih storitev – Računi, ki vsebujejo splošen opis opravljenih storitev
1.
Harmonizacija davčne zakonodaje – Skupni sistem davka na dodano vrednost – Odbitek vstopnega davka – Pravica do odbitka – Pogoji – Formalne zahteve – Obseg – Račun z omembo vrste opravljenih storitev – Pravno zadostno pojasnilo – Preverjanje, ki ga mora opraviti nacionalno sodišče
(Direktiva Sveta 2006/112, člena 178(a) in 226, točka 6)
(Glej točke od 32 do 34, 43 in 44.)
2.
Harmonizacija davčne zakonodaje – Skupni sistem davka na dodano vrednost – Odbitek vstopnega davka – Pravica do odbitka – Pogoji – Vsebinske zahteve – Formalne zahteve – Davčni zavezanec, ki ni izpolnil nekaterih formalnih pogojev – Davčna uprava, ki ima podatke, potrebne za ugotovitev, ali so izpolnjeni vsebinski pogoji – Zavrnitev pravice do odbitka – Nedopustnost
(Direktiva Sveta 2006/112, členi 178(a), 219 in 226, točka 6)
(Glej točko 59 in izrek.)
Izrek
Člen 178(a), člen 219 in člen 226, točka 6, Direktive Sveta 2006/112/ES z dne 28. novembra 2006 o skupnem sistemu davka na dodano vrednost
je treba razlagati tako, da
nasprotujejo temu, da lahko nacionalni davčni organi pravico do odbitka davka na dodano vrednost zavrnejo z utemeljitvijo, da računi, ki vsebujejo navedbe, kakršna je „storitve razvoja aplikacij“, ne izpolnjujejo formalnih zahtev iz zadnjenavedene določbe.